രാജ്യത്തെ പരമോന്നത കായിക ബഹുമതിയായ രാജീവ് ഗാന്ധി ഖേല്രത്ന പുരസ്കാരത്തിന്റെ പേര് മാറ്റി രാജ്യത്തെ പരമോന്നത കായിക ബഹുമതിയായ രാജീവ് ഗാന്ധി ഖേല്രത്ന പുരസ്കാരത്തിന്റെ പേര് മാറ്റി. മേജര് ധ്യാന്ചന്ദ് ഖേല്രത്ന പുരസ്കാരം എന്നാകും ബഹുമതി ഇനി മുതല് അറിയപ്പെടും. രാജ്യത്തിന്റെ വിവിധ ഭാഗങ്ങളില് നിന്നുള്ള ആവശ്യം അനുസരിച്ചാണ് തീരുമാനം എന്ന് പ്രധാനമന്ത്രി നരേന്ദ്ര മോദി ട്വീറ്റ് ചെയ്തു. ഇന്ത്യയ്ക്ക് മൂന്നു തവണ ഒളിമ്ബിക്സ് ഹോക്കി സ്വര്ണം സമ്മാനിച്ച ഇതിഹാസ താരമായ ധ്യാന്ചന്ദിനോടുള്ള ആദരവായി പരമോന്നത ബഹുമതിക്ക് അദ്ദേഹത്തിന്റെ പേര് നല്കണമെന്ന് വിവിധ കോണുകളില് നിന്ന് തനിക്ക് അഭ്യര്ഥനകള് ലഭിച്ചുവെന്നും ജനഹിതം മാനിച്ച് ഖേല്രത്ന പുരസ്കാരത്തിന് പുനര്നാമകരണം നടത്തുകയാണെന്നുമാണ് പ്രധാനമന്ത്രി കുറിച്ചത്. 1991ലാണ് കായികരംഗത്തെ മികവനുള്ള പരമോന്നത ബഹുമതിയായി ഖേല്രത്ന അവാര്ഡ് നല്കാന് തീരുമാനിച്ചത്. ആ വര്ഷം ബോംബ് സ്ഫോടനത്തില് കൊല്ലപ്പെട്ട അന്നത്തെ പ്രധാനമന്ത്രി രാജീവ് ഗാന്ധിയോടുള്ള ആദരസൂചകമായി അദ്ദേഹത്തിന്റെ പേര് പുരസ്കാരത്തിന് നല്കുകയായിരുന്നു.